recursal/SuperWikiNEXT-32B huggingface dataset:
Συντεταγμένες: 38°44′2″N 23°29′26″E﻿ / ﻿38.73389°N 23.49056°E﻿ / 38.73389; 23.49056

Το **Προκόπι** είναι χωριό στον Δήμο Μαντουδίου-Λίμνης-Αγίας Άννας πάνω στον περιφερειακό δρόμο Χαλκίδας-Αιδηψού. Σύμφωνα με τα στοιχεία της απογραφής του 2011, ο πληθυσμός του Προκοπίου ανέρχεται στους 948 κατοίκους.

Γενικά στοιχεία
---------------

Το χωριό δημιουργήθηκε στα τέλη του 17ου αιώνα, όπου σύμφωνα με την παράδοση στην περιοχή υπήρχαν μικροί διάσπαρτοι οικισμοί, ενώ στο Προκόπι ήταν η έδρα του Τούρκου διοικητή από τον όποιο μετέπειτα πήρε το όνομα το χωριό και μέχρι το 1927 ονομαζόταν «Αχμέτ Αγά».

Το Προκόπι είναι γνωστό για τον ιερό ναό του Οσίου Ιωάννου του Ρώσου, όπου φυλάσσονται τα λείψανα του Αγίου, τα οποία έφεραν μαζί τους το 1924 Καππαδόκες πρόσφυγες από το Προκόπι (Ουργκιούπ – Ürgüp) Καππαδοκίας της Μικράς Ασίας. Δίπλα από το χωριό διέρχεται ο ποταμός Κηρέας.

Το 2018 εγκαινιάστηκε το *Μουσείο Μικρασιατικού Πολιτισμού Νέου Προκοπίου*. Στεγάζεται σε διώροφο κτίριο, εκεί που παλαιότερα λειτουργούσε ο ξενώνας του Ιερού Προσκυνήματος του Οσίου Ιωάννου του Ρώσου. Στο μουσείο φυλάσσονται κειμήλια εκκλησιαστικού και λαογραφικού ενδιαφέροντος, που έφεραν οι πρόσφυγες από το Προκόπι της Καππαδοκίας. Στόχος είναι η διατήρηση και η ανάδειξη εκκλησιαστικών και λαογραφικών κειμηλίων συνδεδεμένων με την ιστορία των Προκοπιέων Καππαδοκίας και την μετεγκατάστασή τους, στο Προκόπι μετά τη Μικρασιατική Καταστροφή, αλλά και η διατήρηση και διάδοση ιστορικών στοιχείων σχετικών με τον Μικρασιατικό Πολιτισμό.

Παραπομπές
----------

1. ↑  (Ελληνικά) *Βάση δεδομένων της Ελληνικής Στατιστικής Αρχής*.
2. ↑  «Προκόπι το χωριό του Αγίου Ιωάννη του Ρώσου στην Εύβοια». *Βόρεια Εύβοια*. 9 Δεκεμβρίου 2013. Ανακτήθηκε στις 13 Μαΐου 2020.
3. ↑  Στελλάκου, Βάσω (1999). *Οι πρόσφυγες της Καππαδοκίας στην Ελλάδα. Κοινωνικές-πολιτισμικές και λειτουργικές διαστάσεις στην σχέση ανθρώπου και δομημένου περιβάλλοντος*. Μυτιλήνη: Πανεπιστήμιο Αιγαίου. σελ. 82.
4. ↑  Τα ιστορικά εγκαίνια του νέου Μουσείου Μικρασιατικού στο Νέο Προκόπι Ευβοίας

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Μαντουδίου–Λίμνης–Αγίας Άννας |
| --- |
|  |
| Δημοτική Ενότητα Ελυμνίων | 
* Δαμιά
* Δάφνη
* Δρυμώνα
* Καλαμούδι
* Κατούνια
* Κεχριές
* Κούλουρος
* Κουρκουλοί
* Λίμνη
* Μαρούλι
* Μονή Αγίου Νικολάου Γαλατάκη
* Μονή Οσίου Δαυίδ Γέροντος
* Μυρτιάς
* Παλαιοχώρι
* Ρετσινόλακκος
* Ροβιές
* Σηπιάδα
* Σκεπαστή
* Χρόνια
 |
|  |
| Δημοτική Ενότητα Κηρέως | 
* Βλαχιά
* Δαφνούσσα
* Ζωοδόχος Πηγή
* Καλύβια
* Κήρινθος
* Κρύα Βρύση
* Μαντούδι
* Μετόχι
* Πήλι
* Προκόπι
* Σαρακήνικο
* Σπαθάρι
* Στροφυλιά
* Τρούπι
* Φαράκλα
* Φούρνοι\*
 |
|  |
| Δημοτική Ενότητα Νηλέως | 
* Αγία Άννα
* Αγκάλη
* Αμέλαντες
* Αχλάδι
* Αχλαδοπόταμο\*
* Κεράμεια
* Κερασιά
* Κοτσικιά
* Παλαιόβρυση
* Παππάδες
* Παραλία Κοτσικιάς
* Στράφοι\*
* Φραγκάκη
 |
|  |
| 
* Έδρα: Λίμνη
* \* (Οικισμοί με μη μόνιμο πληθυσμό)
 |

 |
Ο **Αθλητικός Πολιτιστικός Σύλλογος Δρομείς Σύρου** είναι σύλλογος στίβου με έδρα το νησί της Σύρου. Οι αθλητές του ασχολούνται ενεργά με το τρέξιμο και ιδιαίτερα με τις μεσαίες και μεγάλες αποστάσεις σε στίβο, δρόμο, αλλά και βουνό.

Ιστορία
-------

Ο σύλλογος ιδρύθηκε το 2013, όπου μια παρέα ντόπιων δρομέων αποφάσισε την δημιουργία ενός αθλητικού σωματείου που θα αποσκοπούσε στην ανάδειξη των αξιών του αθλητισμού, την καλλιέργεια της ευγενούς άμιλλας, καθώς και την συνεργασία των αθλητών παρά τον ατομικό χαρακτήρα του αθλήματος, με απώτερο σκοπό την προώθηση της αθλητικής παιδείας στο νησί αλλά και σε ολόκληρες τις Κυκλάδες.

Μάλιστα, στα τέλη του 2019, ο σύλλογος εντάχθηκε στην ΕΑΣ ΣΕΓΑΣ Κυκλάδων και πλέον οι αθλητές του μπορούν να αγωνίζονται στο διασυλλογικό πρωτάθλημα Κυκλάδων και στα πανελλήνια πρωταθλήματα στίβου.

Διοργανώσεις
------------

Παράλληλα, οι Δρομείς Σύρου έχουν διαδραματίσει πρωταρχικό ρόλο στη διοργάνωση αγώνων δρόμου και βουνού που λαμβάνουν χώρα στο νησί, όπως:

* **Syros Run**
* **Vari Run**
* **Dellagrazia Run**
* **Syros City Trail**
* **Finikas Run**

Στους παραπάνω αγώνες έχουν λάβει κατά καιρούς συμμετοχή καταξιωμένοι μαραθωνοδρόμοι, όπως ο Χριστόφορος Μερούσης, η Ράνια Ρεμπούλη, ο Γιώργος Μενής, η Μάγδα Γαζέα και η Μαρία Πολύζου.

Παραπομπές
----------

1. ↑  «Οι Δρομείς Σύρου στη δύναμη της ΕΑΣ ΣΕΓΑΣ Κυκλάδων».
2. ↑  «Syros Run 2019». *Syros Run | Αγώνες Ανδρών / Γυναικών*. Ανακτήθηκε στις 11 Νοεμβρίου 2021.
3. ↑  «Vari Run 2017».
4. ↑  «Dellagrazia Run και να έχεις αντοχή». *runnfun.gr*. 16 Αυγούστου 2018. Ανακτήθηκε στις 11 Νοεμβρίου 2021.
5. ↑  «Μερούσης, Ρεμπούλη και Μενής στο 3ο Syros Run».

Πηγές
-----

* Η επίσημη ιστοσελίδα του συλλόγου
O **Μάρκος Μέκιος Μέμιος Φούριος Μπαμπούριος Σεσιλιάνος Πλασίντος** (Marcus Maecius Memmius Furius Baburius Caecilianus Placidus) ήταν πολιτικός και στρατιωτικός της Ανατολικής Ρωμαϊκής Αυτοκρατορίας.

Ήταν πιθανώς απόγονος του *Γαίου Μέμμιου Σεσιλιάνο Πλασίντο* και συγγενής του *Φούριο Μέκιο Γκράσο*. Ανήλθε σε αξιώματα κατά τη βασιλεία του Κωνσταντίνου Α΄. Αρχικά ξεκίνησε από το αξίωμα του *corrector* Βενετίας και Ίστριας. Έπειτα πραιτωριανός έπαρχος , και έπειτα Κόμης της εώας, με δικαιοδοσία στην Ανατολή, την Αίγυπτο και τη Μεσοποταμία, πιθανώς το 340/341.

Ο Μάρκος ήταν έπαρχος των πραιτωρίων από το 342 τουλάχιστον έως τις 28 Μαΐου 344 (ήταν ένας από τους πρώτους έπαρχους που διορίστηκαν από τον αυτοκράτορα Κωνσταντίνο Α΄ για τις περιοχές που απέκτησε ο αδελφός του Κωνσταντίνος Β΄) και πρόξενος το 343.

Το *Historia Augusta* αναφέρει ότι, με την ευκαιρία της διακήρυξις του, έδωσε ως δώρο, τα χιτώνια του που είναι διακοσμημένα με χρυσό και τα χρησιμοποιούσαν δικαστές ως διακριτικά της δικαιοσύνης τους.

Από το 346 έως το 347 κατείχε το αξίωμα του Πολίαρχου της Ρώμης. Ήταν επίσης *pontifex maior*, *augur publicus p.R. Quiritum* και μέλος του κολεγίου του *quindecimviri sacris faciundis* .

Παραπομπές
----------

1. 1 2 3  Jones
2. ↑  Solo sotto Costantino, infatti, è attestato il plurale per "Venetia" (Jones).
3. ↑  *Codice teodosiano*, xii.1.37;
4. ↑  *Historia Augusta*, *Vita di Aureliano*, 15.
5. ↑   CIL X, 1700

Πηγές
-----

* T.D. Barnes, "Praetorian Prefects, 337-361", *Zeitschrift für Papyrologie und Epigraphik*, numero 94, 1992, pp. 249–260.
* «M. Maecius Memmius Furius Baburius Caecilianus Placidus 2», PLRE I, pp. 705–6.
* James Yates, "Paragauda", in William Smith, *A Dictionary of Greek and Roman Antiquities*, John Murray, London, 1875, p. 864.
Το **Κυπαρισσόβουνο** ή ο **Κυπαρισσόβουνος** είναι η υψηλότερη κορυφή της οροσειράς του Πενταδακτύλου, στην Κύπρο, με υψόμετρο που φτάνει τα 1.024 μέτρα πάνω από την επιφάνεια της θάλασσας. Γεωγραφικά ανήκει στο δήμο Λαπήθου της Επαρχίας Κερύνειας, σε απόσταση 1,5 χιλιομέτρων από την πόλη Λάπηθος και περίπου 25 χιλιόμετρα βορειοδυτικά της Λευκωσίας. Η κορυφή περιβάλλεται από απότομες πλαγιές και πολύ ξηρασία λόγω του πορώδους εδάφους.

Η μέση ετήσια βροχόπτωση είναι περίπου 550 χιλιοστά. Η φυσική βλάστηση αποτελείται από πεύκα, κυπαρίσσια και ποικίλη χαμηλή άγρια βλάστηση. Γεωλογικά, το βουνό βρίσκεται πάνω σε δολομιτικούς και άλλους συμπαγείς κρυσταλλικούς ασβεστόλιθους.

Στο Κυπαρισσόβουνο σώζεται μια μισοερειπωμένη εκκλησία αφιερωμένη στον Απόστολο Παύλο, η οποία χρονολογείται στον 12ο αιώνα μ.Χ.

Παραπομπές
----------

1. ↑  «Κυπαρισσόβουνον». *ΠΟΛΥΓΝΩΣΗ (Μεγάλη Κυπριακή Εγκυκλοπαίδεια)*. 5 Σεπτεμβρίου 2023.
2. ↑  «Εκκλησία Αγίου Παύλου, Κυπαρισσόβουνο». Ανακτήθηκε στις 16 Δεκεμβρίου 2020.
Ο **Κύκλος των Μηνών** βρίσκεται στον Τόρρε ντελ Άκουιλα, στο Κάστρο του Μπουονκονσίλιο, στο Τρέντο, στη βόρεια Ιταλία. 

Πρόκειται για μια σειρά από νωπογραφίες στις οποίες απεικονίζονται αγροτικές και κτηνοτροφικές εργασίες καθώς και δραστηριότητες ευγενών που πραγματοποιούνταν στη διάρκεια κάθε ενός από τους μήνες του έτους. Οι νωπογραφίες αυτές χρονολογούνται στο τέλος του 14ου -αρχές του 15ου αιώνα και αποτελούν σπάνια πηγή της οικονομικής και κοινωνικής ζωής της εποχής εκείνης και ένα από τα πιο σημαντικά δείγματα διεθνούς γοτθικού ρυθμού στη βόρεια Ιταλία. Αποδίδονται στο δάσκαλο Βεντσεσλάο (Venceslao), από τη Βοημία. 

Στις εν λόγω νωπογραφίες, από τις οποίες διασώζονται μόνο οι έντεκα καθώς ο Μάρτιος, που ήταν ζωγραφισμένος πάνω σε ξύλο, καταστράφηκε από μια πυρκαγιά, οι άνθρωποι του λαού παρουσιάζονται με πιο σκούρα, καμμένα από τον ήλιο πρόσωπα, να εργάζονται σε αντίθεση με τους ευγενείς που έχουν λευκό δέρμα και απεικονίζονται σε στιγμές διασκέδασης. Επίσης στους μήνες Νοέμβριο και Δεκέμβριο απεικονίζεται και η πόλη του Τρέντο ενώ στον Ιανουάριο το Κάστρο του Stenico.

Φωτογραφίες
-----------

* ΙανουάριοςΙανουάριος
* ΦεβρουάριοςΦεβρουάριος
* ΑπρίλιοςΑπρίλιος
* ΜάιοςΜάιος
* ΙούνιοςΙούνιος
* ΙούλιοςΙούλιος
* ΑύγουστοςΑύγουστος
* ΣεπτέμβριοςΣεπτέμβριος
* ΟκτώβριοςΟκτώβριος
* ΝοέμβριοςΝοέμβριος
* ΔεκέμβριοςΔεκέμβριος

Παραπομπές
----------

1. ↑
2. ↑

Βιβλιογραφία
------------

* Welber M. Affreschi dei mesi di torre d'Aquila Castello Buonconsiglio (sec. XV), 1995
* Pierluigi De Vecchi ed Elda Cerchiari, I tempi dell'arte, volume 2, Bompiani, Milano 1999.
Η **Νετιβότ** (εβραϊκά: נְתִיבוֹת, «μονοπάτια»· αραβικά: نتيڤوت) είναι πόλη στο Νότιο Διαμέρισμα του Ισραήλ, μεταξύ της Μπερ Σεβά και της Γάζας. Το 2021 είχε πληθυσμό 42.039 κατοίκους.

Ιστορία
-------

Η Νετιβότ ιδρύθηκε το 1956 και πήρε το όνομά της από τη Βίβλο: «Όλα τα μονοπάτια της είναι εν ειρήνη.». (Παροιμίες 3:17) Αρχικά ήταν μααμπαρά (δηλαδή στρατόπεδο απορρόφησης μεταναστών και προσφύγων κατά τη δεκαετία του 1950), αργότερα μετατράπηκε σε αναπτυξιακή πόλη. Οι πρώτοι κάτοικοι ήταν μετανάστες από το Μαρόκο και την Τυνησία. Στη δεκαετία του 1990, προστέθηκαν μετανάστες από τη Ρωσία και την Αιθιοπία. Για πολλά χρόνια, η Νετιβότ υπέφερε από υψηλή ανεργία. Από το 2008, η Νετιβότ έχει γίνει στόχος επιθέσεων με πυραύλους Γκραντ από τη Γάζα. Το 2012, ένας πύραυλος εξερράγη κοντά σε σχολείο της πόλης.

Ένα σημαντικό ορόσημο είναι ο τάφος του Μπάμπα Σάλι (1889–1984), ενός μαροκινής καταγωγής καμπαλιστή που είναι θαμμένος εκεί.

Παραπομπές
----------

1. ↑  Greenberg, Joel. «Netivot Journal; In Spirit of Atonement, an Apology to Sephardim». *The New York Times*.. Ανακτήθηκε στις April 17, 2019.
2. ↑  Lappin, Yaakov (March 16, 2012). «Rocket explodes near school in Netivot». *The Jerusalem Post*.. Ανακτήθηκε στις April 17, 2019.
3. ↑  «Negev town of Netivot transforms into South's nightlife hotspot». *Haaretz*. 2008-10-17.. Ανακτήθηκε στις 2008-10-20.
Εξώφυλλο του ελληνικού τεύχους 211 από τη δεκαετία του '70
Ο **Τιραμόλα** είναι χαρακτήρας κόμικ που πρωτοσχεδιάστηκε το 1952 σε σενάριο του Ρομπέρτο Ρέντσι και σχέδιο του Τζόρτζιο Ρεμπούφφι. Κυκλοφόρησε σε ομώνυμο περιοδικό. Το βασικό χαρακτηριστικό του ήρωα ήταν ότι το σώμα του ήταν φτιαγμένο από καουτσούκ, κι έτσι είχε τη δυνατότητα να εκτείνει τα μέλη του για πολλά μέτρα έως και χιλιόμετρα. Ο χαρακτήρας ήταν ένα απλό σχέδιο, με μαύρες γραμμές για σώμα, οβάλ πρόσωπο, έναν κύλινδρο για μύτη και ημίψηλο καπέλο. 

Τα κόμικς του Τιραμόλα κυκλοφόρησαν στην Ιταλία για αρκετά χρόνια, και υπήρχαν στην αγορά μέχρι τη δεκαετία του '80. Στη δεκαετία του '90 το κόμικ κυκλοφόρησε ξανά από άλλες εκδόσεις, με νέες ιστορίες και μοντέρνο σχέδιο, χωρίς όμως επιτυχία.

Στην Ελλάδα το περιοδικό πρωτοκυκλοφόρησε το 1970, από τον εκδοτικό οίκο Καμπανά. Στο περιοδικό εμφανίζονταν εκτός από τον Τιραμόλα και άλλοι ήρωες, όπως οι Πέπο και Κάρλο, ο λύκος Πουγκατσώφ, ο ινδιάνος Καριμπού και ο υπερήρωας Μίστερ Ματζέστικ.
Ο Δίσκος *"Τραγούδια της χθεσινής μέρας"* , είναι ο δισκός της Χάρις Αλεξίου και της Δήμητρας Γαλάνη που κυκλοφόρησε το 1981 και αποτελεί έναν από τους ιστορικούς δίσκους της ελληνικής δισκογραφίας. Η Αλεξίου και η Γαλάνη ερμηνεύουν τραγούδια μεγάλων συνθετών και στιχουργών όπως Μίκη Θεοδωράκη, Παντελή Λεούση, Γιάννη Μαρκόπουλο, Γιάννη Σπανό, Μάνο Χατζιδάκι, Μάνο Λοϊζο, Μάνο Ελευθερίου, Λευτέρη Παπαδόπουλο. Ο δίσκος επανεκδόθηκε το 2001(«100 μεγάλες ηχογραφήσεις του αιώνα») , 2005(reamster της Αλεξίου) το 2011 ( με αφορμή τη συνεργασία της Αλεξίου και της Γαλάνη στο Παλλάς). Η έκδοση του 2011 περιλαμβάνει επιπλέον δυο διασκευές των τραγουδιών "Έλα μαζί μου" και "Όχι δεν πρέπει" από τον Χρυσόστομο Μουράτογλου. Οι πωλήσεις του δίσκου ξεπέρασαν τις 100.000

Ιστορικό πλαίσο
---------------

Αφορμή για την ηχογράφηση του δίσκου στάθηκε η τηλεοπτική εκπομπή *«Μικρές νυχτερινές μουσικές»* που παρουσίαζε η Λιλάντα Λικιαρδοπούλου, στην οποία οι δυο τραγουδίστριες ερμήνευσαν αυτό το ρεπερτόριο με μεγάλη επιτυχία. Ο κόσμος μάλιστα νόμιζε ότι ήδη είχε κυκλοφορήσει ο δίσκος. Έτσι μαζί με τρεις μουσικούς, τον Αντώνη Βαρδή και τον Βασίλη Ρακόπουλο στις κιθάρες και τον Κώστα Γανωσέλη στο ακορντεόν και τη φυσαρμόνικα, ηχογράφησαν μέσα σε ένα απόγευμα τα τραγούδια αυτά, στο studio της Columbia στη Ριζούπολη, με ηχολήπτες τους Στέλιο Γιαννακόπουλο και Τάκη Φιλιππίδη.

Λίστα τραγουδιών
----------------

1. Φαίδρα (Μ.Θεοδωράκης-Γ.Θεοδωράκης) Χάρις Αλεξίου
2. Έλα μαζί μου (Π.Λεούσης-Γ.Αργύρης) Δ.Γαλάνη-Χ.Αλεξίου
3. Όχι δεν πρέπει (Γ.Μαρκόπουλος-Γ.Χρονάς) Χ.Αλεξίου-Δ.Γαλάνη
4. Κίτρινη πόλη (Γ.Σπανός-Λ.Παπαδόπουλος) Χάρις Αλεξίου
5. Θάλασσα πλατιά (Μ.Χατζιδάκις-Γ.Ρούσσος) Δήμητρα Γαλάνη
6. Ο αρχηγός (Μ.Λοΐζος-Λ.Παπαδόπουλος) Χάρις Αλεξίου
7. Τζαμάικα (Μ.Λοΐζος-Λ.Παπαδόπουλος) Χ.Αλεξίου-Δ.Γαλάνη
8. Ο δρόμος (Μ.Λοΐζος-Λ.Παπαδόπουλος) Χ.Αλεξίου-Δ.Γαλάνη
9. Μην κουραστείς να μ’αγαπάς (Σ.Παππάς-Γ.Αργύρης) Δήμητρα Γαλάνη
10. Το τρένο φεύγει στις οχτώ (Μ.Θεοδωράκης-Μ.Ελευθερίου) Χ.Αλεξίου-Δ.Γαλάνη
11. Φώναξέ με (Ν.Μαυρουδής-Α.Δασκαλόπουλος) Χάρις Αλεξίου
12. Αγάπη που ’γινες δίκοπο μαχαίρι (Μ.Χατζιδάκις-Μ.Κακογιάννης) Δήμητρα Γαλάνη
13. Το παλιό ρολόι (Μ.Λοΐζος-Λ.Παπαδόπουλος) Χ.Αλεξίου-Δ.Γαλάνη
14. Άντρα μου πάει (Ο clama I jineka u emigrantu) Χάρις Αλεξίου
15. The house of the rising sun ( Παραδοσιακό , διασκευή : A.Price) Δήμητρα Γαλάνη

Πηγές
-----

* 
* Γιώργος Τσάμπρας *" Χάρις Αλεξίου"* Κ.ΑΔΑΜ 2009
Η χημική δομή της αμπικιλίνης.
Η **αμπικιλλίνη** είναι αντιβιοτικό το οποίο χρησιμοποιείται για την θεραπεία διάφορων βακτηριακών λοιμώξεων, όπως λοιμώξεων της αναπνευστικής οδού, ουρολοιμώξεων, μηνιγγίτιδας, σαλμονέλλωσης και ενδοκαρδίτιδας. Μπορεί να χρησιμοποιηθεί για την θεραπεία της στρεπτοκοκκική λοίμωξη στα νεογέννητα. Λαμβάνεται σε πόσιμη μορφή, με ένεση σε μυ ή ενδοφλεβίως.

Οι συνήθεις παρενέργειες της περιλαμβάνουν εξάνθημα, ναυτία και διάρροια. Δεν πρέπει να χρησιμοποιείται σε άτομα που παρουσιάζουν αλλεργία στην πενικιλλίνη. Στις σοβαρές παρενέργειες περιλαμβάνεται η αναφυλαξία και η ψευδομεμβαρνώδης κολίτιδα από *Clostridium difficile*. Ενώ χρησιμεύει σε άτομα που έχουν πρόβλημα στα νεφρά, ίσως χρειαστεί να μειωθεί η δοσολογία σε τέτοια άτομα. Η χρήση της κατά την εγκυμοσύνη και τον θηλασμό φαίνεται να είναι ασφαλής.

Η αμπικιλλίνη ανακαλύφθηκε το 1958 και η εμπορική της χρήση ξεκίνησε το 1961. Βρίσκεται στον Πρότυπο Κατάλογο Βασικών Φαρμάκων του ΠΟΥ. Ο Παγκόσμιος Οργανισμός Υγείας ταξινομεί την αμπικιλλίνη ως φάρμακο κρίσιμης σημασίας για την ανθρώπινη ιατρική. Είναι διαθέσιμη ως γενόσημο φάρμακο και σε συνδυασμό με σουλβακτάμη, η οποία είναι αναστολέας της β-λακταμάσης, ένα βακτηριακό ένζυμο που διασπά την αμπικιλλίνη και άλλα παρόμοια αντιβιοτικά.

Παραπομπές
----------

1. 1 2 3 4 5 6 7 8 9  «Ampicillin». The American Society of Health-System Pharmacists. Αρχειοθετήθηκε από το πρωτότυπο στις 12 Ιουλίου 2015. Ανακτήθηκε στις 1 Αυγούστου 2015.
2. ↑  «Ampicillin use while Breastfeeding». Μαρτίου 2015. Αρχειοθετήθηκε από το πρωτότυπο στις 23 Σεπτεμβρίου 2015. Ανακτήθηκε στις 1 Αυγούστου 2015.
3. ↑  Fischer J, Ganellin CR (2006). *Analogue-based Drug Discovery* (στα Αγγλικά). John Wiley & Sons. σελ. 490. ISBN 9783527607495. Αρχειοθετήθηκε από το πρωτότυπο στις 20 Δεκεμβρίου 2016.
4. ↑  Ravina, Enrique (2011). *The evolution of drug discovery : from traditional medicines to modern drugs* (1 έκδοση). Weinheim: Wiley-VCH. σελ. 262. ISBN 9783527326693. Αρχειοθετήθηκε από το πρωτότυπο στις 9 Αυγούστου 2016.
5. ↑  World Health Organization (2019). *World Health Organization model list of essential medicines: 21st list 2019*. Geneva: World Health Organization. hdl:10665/325771 Ελεύθερα προσβάσιμο. WHO/MVP/EMP/IAU/2019.06. License: CC BY-NC-SA 3.0 IGO.
6. ↑  World Health Organization (2019). *Critically important antimicrobials for human medicine* (6th revision έκδοση). Geneva: World Health Organization. hdl:10665/312266 Ελεύθερα προσβάσιμο. ISBN 9789241515528.
7. ↑  «Sulbactam-containing beta-lactamase inhibitor combinations». *Clinical Microbiology and Infection* **14 Suppl 1**: 185–8. January 2008. doi:10.1111/j.1469-0691.2007.01847.x. PMID 18154545.
(−)-α-Κοπαένιο
(−)-β-Κοπαένιο
ρητίνη *Copaiba* (μη κλασματοποιημένη)ρητίνη *Copaiba* (κλασματοποιημένη)
Το **κοπαένιο**, ή ακριβέστερα **α-κοπαένιο**, είναι η κοινή χημική ονομασία ενός ελαιώδους υγρού υδρογονάνθρακα που απαντάται σε διάφορα φυτά που παράγουν και περιέχουν αιθέρια έλαια. Ανήκει σε μια ομάδα των τερπενίων, τα σεσκιτερπένια.

Το όνομα αυτό προέρχεται από το γένος τροπικών ειδών *Copaiba* που παράγουν την ρητίνη, ιδίως το είδος *Copaifera langsdorffii*, από το οποίο η συγκεκριμένη ένωση απομονώθηκε για πρώτη φορά το 1914. Τα δέντρα αυτά φύονται στην τροπική Αφρική και στην τροπική Νότια Αμερική.

Η δομή της ένωσης αυτής συμπεριλαμβανομένης της χειρομορφίας της, καθορίστηκε το 1963. Το ισομερές διπλού δεσμού με μια ομάδα εξωκυκλικού μεθυλενίου, το ***β-κοπαένιο***, αναφέρθηκε στη βιβλιογραφία για πρώτη φορά το 1967.

Χημικά, τα κοπαένια είναι τρικυκλικά σεσκιτερπένια, δηλαδή ανήκουν στα τερπένια και τα τερπενοειδή. Τα μόρια τους είναι χειρόμορφα και το εναντιομερές α-κοπαενίου που ανευρίσκεται πιο συχνά στα ανώτερα φυτά παρουσιάζει αρνητική οπτική περιστροφή περίπου -6°. Το σπάνιο (+)-α-κοπαένιο απαντάται επίσης σε μικρές ποσότητες σε ορισμένα φυτά. Έχει μια οικονομική σημασία γιατί προσελκύει έντονα ένα παράσιτο, τη μεσογειακή φρουτόμυγα *Ceratitis capitata*.

Συνολικά, το αιθέριο έλαιο που απαντάται στα τροπικά είδη *Copaiba* περιέχει, εκτός από α-κοπαένιο, επίσης και α-βεργαμοτένιο και β-μπισαμπολένιο. Η πιπερόριζα επίσης περιέχει β-μπισαμπολένιο.

Παραπομπές
----------

1. ↑  Karl-Georg Fahlbusch (2007), «Flavors and Fragrances», *Ullmann's Encyclopedia of Industrial Chemistry* (7th έκδοση), Wiley, σελ. 96
2. ↑  V.H. Kapadia; Nagasampagi, B.A.; Naik, V.G.; Dev, Sukh (1963). «Structure of mustakone and copaene». *Tetrahedron Letters* **4** (28): 1933. doi:10.1016/S0040-4039(01)90945-1.
3. ↑  L. Westfelt; Westfelt, Lars; Sky, K.; Nilsson, Åke; Theorell, H.; Blinc, R.; Paušak, S.; Ehrenberg, L. *και άλλοι*. (1967). «Beta-Copaene and beta-Ylangene, Minor Sesquiterpenes of the Wood of Pinus silvestris L. And of Swedish Sulphate Turpentine». *Acta Chemica Scandinavica* **21**: 152. doi:10.3891/acta.chem.scand.21-0152.
4. ↑  R. Nishida; Shelly, Todd E.; Whittier, Timothy S.; Kaneshiro, Kenneth Y. (2000). *Journal of Chemical Ecology* **26**: 87. doi:10.1023/A:1005489411397.
5. ↑  Valdir F. Veiga Jr. et al, Phytochemical and Antioedematogenic Studies of Commercial Copaiba Oils Available in Brazil; *Phytotherapy Research*, 15, 476-480 (2001).
Ο **Μακούντα** είναι ποταμός στην επαρχία Πάφου. Στην πορεία του ποταμού κατασκευάστηκε φράγμα το οποίο οδήγησε στη δημιουργία της Τεχνητής Λίμνης Αργάκας, η οποία παρέχει νερό άδρευσης σε μια μεγάλη περιοχή. Έχει μήκος 18 χιλιόμετρα. Πηγάζει από το δάσος Πάφου και εκβάλει βορειοδυτικά της κοινότητας Μακούντα.

Παραπομπές
----------

1. ↑  *Φράγματα της Κύπρου* (PDF). Λευκωσία: Τμήμα Αναπτύξεως Υδάτων. 2009. σελ. 43. ISBN 978-9963-38-680-2. Αρχειοθετήθηκε από το πρωτότυπο στις 10 Μαρτίου 2019. Ανακτήθηκε στις 11 Μαρτίου 2019. CS1 maint: Unfit url (link)
2. ↑  «Μακούντα ποταμός». *www.polignosi.com*. Αρχειοθετήθηκε από το πρωτότυπο στις 11 Ιανουαρίου 2020. Ανακτήθηκε στις 11 Ιανουαρίου 2020.
Μαίανδρος στον Ούβατς
Ο **Ούβατς** (σερβικά: Увац) είναι ποταμός της Σερβίας και της Βοσνίας και Ερζεγοβίνης που πηγάζει κάτω από το οροπέδιο Γκόλια και το οροπέδιο Πέζτερ στη Σερβία, στη συνέχεια διασχίζει τη νοτιοδυτική Σερβία έπειτα την ανατολική Βοσνία και Ερζεγοβίνη, όπου μετά από 115 χλμ. συναντά τον ποταμό Λιμ στον οποίο κι εκβάλει. Για 10 χιλιόμετρα σχηματίζει τα σύνορα μεταξύ των δύο χωρών. 

Ο ποταμός είναι γνωστός για τους μαιάνδρους. ελικοειδής διαδρομή, που σχηματίζει κατά τη ροή του στο ομώνυμο φαράγγι προστατευόμενο από το 1971 με σπάνια είδη πουλιών και ψαριών. Ο Ούβατς αποστραγγίζει μια έκταση 1.596 χλμ², ανήκει στη λεκάνη απορροής της Μαύρης Θάλασσας και δεν είναι πλεύσιμος.

Παραπομπές
----------

1. ↑  Ποταμός με… μαιάνδρους! Αρχειοθετήθηκε 2019-02-23 στο Wayback Machine. ανακτήθηκε 29 Αυγούστου 2018
2. ↑  "Sava River Basin Analysis Report" (PDF, 9.98 MB). International Sava River Basin Commission. September 2009. p. 14[*νεκρός σύνδεσμος*], ανακτήθηκε 29 Αυγούστου 2018
Ο **Αλεξάντερ Μάντσεν** (φινλανδικά: Alexander Madsen) (γενν. 26 Ιανουαρίου 1995) είναι Φινλανδός επαγγελματίας καλαθοσφαιριστής, ο οποίος αγωνίζεται ως σέντερ. Η τελευταία ομάδα του ήταν η Α.Ε.Κ.

Σταδιοδρομία σε συλλόγους
-------------------------

Στη Φινλανδία, ο Μάντσεν έπαιξε για την Κόουβοτ από το 2012 έως το 2016.

Αργότερα έπαιξε για την τσεχική ΟΣΚ Πράχα από το 2016 έως το 2018.

Τη σεζόν 2018-19, αγωνίστηκε στην ισπανική ΚΜ Γκραν Κανάρια.

Τις σεζόν 2019-2022, αγωνίστηκε στη λετονική ΜΚ ΒΕΦ Ρίγα.

Στις 25 Ιουλίου 2022, ο Μάντσεν υπέγραψε μονοετές συμβόλαιο με την Α.Ε.Κ. Σε 20 αγώνες του Πρωταθλήματος Ελλάδας, είχε μέσο όρο 6,2 πόντους και 2,5 ριμπάουντ, σε περίπου 14 λεπτά ανά αγώνα.

Εθνική ομάδα
------------

Στο παρελθόν, ο Μάντσεν έπαιξε συνολικά 64 αγώνες για τις εθνικές ομάδες νέων της χώρας του.

Αργότερα, έγινε μέλος της Εθνικής Φινλανδίας, με την οποία αγωνίστηκε στο Ευρωμπάσκετ του 2022 και στο Παγκόσμιο Κύπελλο του 2023.

Παραπομπές
----------

1. ↑  archive.fiba.com/pages/eng/fa/player/p/pid/92636/sid/11605/tid/281/\_/2015\_U20\_European\_Championship\_Men\_Division\_B/index.html.
2. ↑  basketball.realgm.com/player/wd/Summary/33758.
3. ↑  *RealGM*. 33758. Ανακτήθηκε στις 4  Απριλίου 2022.
4. 1 2 3  Susijengin Alexander Madsen siirtyy Kanarialle: "Tilaisuutena liian hyvä jättää käyttämättä" JONAS KUISMA (Yle), 28 Ιουλίου 2018. Πρόσβαση στις 29 Σεπτεμβρίου 2021.φινλανδικά
5. ↑  «Υπέγραψε ο Μάντσεν». *aekbc.gr*. Online. Ανακτήθηκε στις 25 Ιουλίου 2022.
6. ↑  «Kouvojen Alexander Madsen laittaa ruokaa ja syö kuudesti päivässä — "Jos tekee mieli napostella, otan näkkileipää"» (στα φινλανδικά). *Kouvolan Sanomat*. 18 March 2016.. Ανακτήθηκε στις 28 Σεπτεμβρίου 2021.
7. ↑  «Alexander Madsen - Player Profile - FIBA.basketball». *fiba.basketball*.

Εξωτερικοί σύνδεσμοι
--------------------

* Προφίλ στη FIBA
* Προφίλ στο Champions League
* Προφίλ στο Eurobasket.com
* Προφίλ στο RealGM.com
Ο **Στέργιος (Αστέριος) Πιτσιόρλας** είναι Έλληνας πολιτικός, νομικός και επιχειρηματίας. Στις 29 Αυγούστου 2018 ορκίστηκε Αναπληρωτής Υπουργός Οικονομίας και Ανάπτυξης στην κυβέρνηση υπό τον Αλέξη Τσίπρα.

Από τις 5 Νοεμβρίου 2016 έως τις 28 Αυγούστου 2018 υπηρέτησε ως Υφυπουργός Οικονομίας και Ανάπτυξης στη δεύτερη κυβέρνηση Τσίπρα.

Προηγουμένως, χρημάτισε πρόεδρος του ΤΑΙΠΕΔ, από τον Μάρτιο του 2015 μέχρι τον Νοέμβριο του 2016

Βιογραφικά στοιχεία
-------------------

Γεννήθηκε στις 18 Μαρτίου 1955 στη Θεσσαλονίκη και αποφοίτησε από τη Νομική Σχολή του Αριστοτέλειου Πανεπιστημίου Θεσσαλονίκης. Από το 1982 έως το 2004 άσκησε τη δικηγορία, ενώ εργάστηκε αργότερα ως ειδικός σύμβουλος με αντικείμενο την αξιολόγηση Μεσογειακών Ολοκληρωμένων Προγραμμάτων (ΜΟΠ) Ανατολικής και Κεντρικής Ελλάδος.

Ως επιχειρηματίας δραστηριοποιήθηκε από το 2010 στον κλάδο των Ανανεώσιμων Πηγών Ενέργειας στις εταιρείες «Αιολικό Πάρκο Μαυροβούνι Α.Ε.» και «Αιολική Ζάρακα Κούπια Α.Ε.». Διετέλεσε Πρόεδρος των εταιρειών «Med Sea Health Α.Ε.» και «Μare Village A.E.» με αντικείμενο την υλοποίηση τουριστικού επενδυτικού σχεδίου στη Χερσόνησο Κασσάνδρας, ενώ υπήρξε Πρόεδρος της κατασκευαστικής εταιρείας «Stroicentre Real Estate Construction Company A.E.».

Είναι παντρεμένος και έχει ένα παιδί.

Πολιτική σταδιοδρομία
---------------------

Σε νεαρή ηλικία δραστηριοποιήθηκε στην αντιδικτακτορική οργάνωση ΕΚΟΝ Ρήγας Φεραίος στη Θεσσαλονίκη, δίπλα στον Λεωνίδα Κύρκο, ενώ υπήρξε ηγετικό στέλεχος του Κ.Κ.Ε. Εσωτερικού. Εξελέγη στην Κεντρική Πολιτική Επιτροπή της Ελληνικής Αριστεράς (ΕΑΡ) και διετέλεσε μέλος της Εκτελεστικής Γραμματείας του Συνασπισμού (ΣΥΝ), όπου ανέλαβε διευθυντής του γραφείου του Νίκου Κωνσταντόπουλου. Από το 1996 έως και το 2004 υπήρξε Συντονιστής της Κεντρικής Επιτροπής και της Πολιτικής Γραμματείας του κόμματος. Το 2001 εκπροσώπησε το ΣΥΝ στη δημιουργία του «Χώρου Διαλόγου και Κοινής Δράσης της Αριστεράς», που οδήγησε το 2004 στη δημιουργία του ΣΥΡΙΖΑ.

Τον Αύγουστο 2022 ήλθε στο φως της δημοσιότητας η παρακολούθησή του από το 2014 μέχρι το 2016.

Παραπομπές
----------

1. ↑  *ΤΑΙΠΕΔ: Πρόεδρος ο Σ. Πιτσιόρλας, ο Α. Λεούσης διευθύνων σύμβουλος* Capital.gr
2. ↑  «Πολιτική Ηγεσία | Υπουργείο Οικονομίας και Ανάπτυξη». Αρχειοθετήθηκε από το πρωτότυπο στις 30 Μαρτίου 2018. Ανακτήθηκε στις 16 Οκτωβρίου 2019.
3. ↑  *Στέργιος Πιτσιόρλας: Από τον Ρήγα και το ΤΑΙΠΕΔ στην κυβέρνηση* newsit.gr
4. ↑  *Η πολιτική πορεία του Στέργιου Πιτσιόρλα* Αρχειοθετήθηκε 2017-02-25 στο Wayback Machine. Εφημερίδα των Συντακτών
Ο **Ποταμός Ντάρλα** (Βεγγαλικά: ধরলা নদী‎) είναι ένα από τα διασυνοριακά ποτάμια του Μπαγκλαντές. Ξεκινάει στα Ιμαλάια όπου είναι γνωστό ως ως ποταμός Τζαλντάκα, και στη συνέχεια ρέει μέσα από τις επαρχίες Τζαλπαϊγκούρι και Κουτς Μπιχάρ της Δυτικής Βεγγάλης στην Ινδία και είναι ένα από τα επτά κύρια ποτάμια της περιοχής. Εδώ το ποτάμι εισέρχεται στο Μπαγκλαντές μέσω της επαρχίας Λαλμονιρχάτ και ενώνεται με το ποταμό Τζαλντάκα. Μετά ρέει ως ποταμός Ντάρλα μέχρι να εκβάλλει στον Ποταμό Βραχμαπούτρα κοντά στην επαρχία Κουριγκράμ. Κοντά στην υποεπαρχία Πάτγκραμ, ρέει ανατολικά και επιστρέφει στην Ινδία. Στη συνέχεια κινείται νότια και μπαίνει στο Μπαγκλαντές μέσω της υποεπαρχίας Φουλμπάρι της επαρχίας Κουριγκράμ και συνεχίζει την αργή πορεία ελιγμού.

Το μέσο βάθος του ποταμού είναι 3.7 μέτρα και μέγιστο βάθος είναι 12 μέτρα, στην προέλευση του Κουριγκράμ.

Το 2007 η διάβρωση από τα ποτάμια Ντάρλα και Τζαμούνα έλαβε διαστάσεις στο Λαλμονιρχάτ όπου περίπου 2 χιλιόμετρα από ένα αντιπλημμυρικό ανάχωμα 7 χιλιομέτρων καταστράφηκε από τον Ντάρλα. Τρία τζαμιά, δύο ναοί, ένας μεντρεσές, ένα δημοτικό σχολείο και μια μεγάλη έκταση με καλλιέργειες σκεπάστηκε από το ποτάμι ενώ περίπου τρεις χιλιάδες άνθρωποι έμειναν άστεγοι.

Υπάρχει ένα πάρκο δίπλα στο Ντάρλα στο Κουριγκράμ. Εκεί υπάρχει επίσης μια γέφυρα. Το ποτάμι είναι γεμάτο κατά τη διάρκεια της εποχής των μουσώνων, αλλά το καλοκαίρι το νερό φτάνει μέχρι το γόνατο. Η εναπόθεση λάσπης έχει οδηγήσει στη δημιουργία πολλών μικρών νησιών (τσαρ) στο ποτάμι.

Παραπομπές
----------

1. ↑  Chowdhury, Masud Hasan (2012). «Dharla River». Στο: Islam, Sirajul. *Banglapedia: National Encyclopedia of Bangladesh* (Second έκδοση). Asiatic Society of Bangladesh.
2. ↑  «Erosion of Dharla, Jamuna worsens». Αρχειοθετήθηκε από το πρωτότυπο στις 27 Σεπτεμβρίου 2007. Ανακτήθηκε στις 30 Αυγούστου 2018.
3. ↑  Khokon, Leaquat Hossain, *64 Jela Bhraman*, 2007, pp.14-15, Anindya Prokash, Dhaka, (ISBN 984-8740-19-8)
Η **Northrop Grumman Corporation** (NYSE: NOC) είναι αμερικανική πολυεθνική εταιρεία αεροδιαστημικής και αμυντικής τεχνολογίας. Με 90.000 υπαλλήλους και ετήσια έσοδα τα οποία ξεπερνούν τα 30 δισεκατομμύρια δολάρια, είναι ένας από τους μεγαλύτερους κατασκευαστές όπλων και παρόχους στρατιωτικής τεχνολογίας στον κόσμο. Η εταιρεία κατατάσσεται στο Νο. 96 στη λίστα Fortune 500 του 2020 με τις μεγαλύτερες εταιρείες της Αμερικής.

Η Northrop Grumman και οι συνεργάτες της στον κλάδο έχουν κερδίσει το βραβείο αεροπορίας Collier Trophy οκτώ φορές, και πιο πρόσφατα για την ανάπτυξη του X-47B, του πρώτου μη επανδρωμένου, αυτόνομου συστήματος αέρος που λειτουργεί από αεροπλανοφόρο.

Η Northrop Grumman ηγείται επί του παρόντος της ανάπτυξης του B-21 Raider, ενός στρατηγικού βομβαρδιστικού στελθ μεγάλης εμβέλειας, που μπορεί να ρίξει και συμβατικά και πυρηνικά όπλα· θα αντικαταστήσει το B-2 Spirit της Northrop, το μοναδικό γνωστό βομβαρδιστικό αεροσκάφος στελθ (χαμηλής παρατηρησιμότητας) στον κόσμο. Ανάμεσα στα άλλα τρέχοντα έργα της είναι η ανάπτυξη και η παραγωγή του διαστημικού τηλεσκοπίου Τζέιμς Γουέμπ, ενός τροχιακού παρατηρητηρίου που εκτοξεύτηκε το 2021· και η παραγωγή των στερεών πυραύλων ενίσχυσης για το πρόγραμμα Space Launch System της NASA. Ήταν ο μοναδικός πλειοδότης στο επίγειο στρατηγικό πρόγραμμα αποτροπής της Πολεμικής Αεροπορίας, το οποίο στοχεύει στην ανάπτυξη και την κατασκευή ενός νέου διηπειρωτικού βαλλιστικού πυραύλου.

Παραπομπές
----------

1. 1 2 3 4  *Proxy Statement*. investor.northropgrumman.com/static-files/dcfb630f-daf2-4e49-8973-111268fbf2fb.
2. ↑  «About Us». *Northrop Grumman*.
3. ↑  Defense News
4. ↑  SIPRI Top 100 Arms-Producing and Military Services Companies SIPRI. Retrieved 2019-12-18.
5. ↑  «Northrop Grumman Rises 10 Spots on DiversityInc's 2011 Top 50 Companies for Diversity List (NYSE:NOC)». Irconnect.com. 10 Μαρτίου 2011. Ανακτήθηκε στις 25 Ιουλίου 2012.
6. ↑  «Main Page». *Northrop Grumman*.
7. ↑  «Fortune 500 Companies». *Fortune* (στα Αγγλικά). 2020. Ανακτήθηκε στις 8 Δεκεμβρίου 2020.
8. ↑  «Northrop Grumman and the Robert J. Collier Trophy». 20 Δεκεμβρίου 2019.

Εξωτερικοί σύνδεσμοι
--------------------

* Πολυμέσα σχετικά με το θέμα  Northrop Grumman στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 138555013
* LCCN: n98071934
* ISNI: 0000 0004 0634 4349

 |

 |
Συντεταγμένες: 7°03′S 38°31′E﻿ / ﻿7.050°S 38.517°E﻿ / -7.050; 38.517

Ο **Ποταμός Νγκερενγκέρε** (αγγλικά: *Ngerengere River*, σουαχίλι: *Mto Ngerengere*), είναι ποταμός στην Περιφέρεια Μορογκόρο (*Morogoro Region*) της Τανζανίας.

Στον Ποταμό Νγκερενγκέρε (*Ngerengere River*) υπάρχει και το «Φράγμα Μίντου» («*Mindu Dam*»).

Οι εργασίες στο «Φράγμα Μίντου» («*Mindu Dam*») ξεκίνησαν το 1978, οι οποίες συνοδεύτηκαν από διαμάχες και αντιπαραθέσεις. Στο «Φράγμα Μίντου» («*Mindu Dam*») γίνεται με ταχείς ρυθμούς συσσώρευση ιλύος, λόγω της αποψίλωσης των δασών από τις γύρω περιοχές. Επίσης, εκτός από τη μόλυνση με βιλαρζίωση (σχιστοσώματα), αντιμετωπίζει και τη μόλυνση των υδάτων με υδράργυρο, από την παρακείμενη εξόρυξη χρυσού η οποία είναι μια απειλή στην παροχή του νερού.

Δείτε επίσης
------------

* Διοικητικές υποδιαιρέσεις της Τανζανίας
* Περιφέρεια Μορογκόρο
* Ουλουγκούρου Όρη
* Νγκερενγκέρε (πόλη)

Παραπομπές
----------
Οι **Αυλίρκιοι Κενομάνοι** ήταν μια Γαλατική φυλή που ζούσε στην Εποχή του Σιδήρου και στην Ρωμαϊκή δημοκρατία στον σημερινό Νομό Σαρτ στην βορειοδυτική Γαλλία. Οι Αυλίρκιοι Κενομάνοι ήταν η ισχυρότερη από τις Γαλατικές φυλές των Αυλίρκιων. Την φυλή αυτή καταγράφουν ο Ιούλιος Καίσαρ, ο Πλίνιος ο Πρεσβύτερος, ο Κλαύδιος Πτολεμαίος και το έγγραφο του 5ου αιώνα μ.Χ. Notitia Dignitatum.
 Μιά άλλη Γαλατική φυλή με το ίδιο όνομα Κενομάνοι ζούσε στην Αρχαία Μασσαλία, η φυλή αυτή μαζί με άλλες επιτέθηκαν στην Ιταλία τον 4ο αιώνα π.Χ. και εγκαταστάθηκαν στην Εντεύθεν των Άλπεων Γαλατία. Η ρίζα του ονόματος *"Κενομάνοι"* είναι αβέβαιη, το πρώτο συνθετικό *"Κενο"* μεταφράζεται ως *"μακρύς"* ή *"μακριά"*, το δεύτερο συνθετικό *"μάνος"* μεταφράζεται ως *"να πάω"*. Η λέξη *"Κενομάνοι"* μεταφράζεται συνολικά ως *"αυτός που πάει μακριά"*. Ο Πιερ-Ιβς Λαμπέρ προτείνει μια άλλη μετάφραση των δύο συνθετικών της λέξης, την μεταφράζει ως *"αυτός που κατάγεται από Ουαλική οικογένεια"*. Η Γαλλική πόλη Λε Μαν που πήρε το όνομα της τον 4ο αιώνα μ.Χ. ονομαζόταν *"Κενομάνος"*, παρόμοιο όνομα είχε και ολόκληρη η Γαλλική περιοχή Μαιν, από την ομώνυμη Γαλατική φυλή. Οι Αυλίρκιοι Κενομάνοι ζούσαν ανάμεσα στους ποταμούς Σηκουάνα και Λίγηρα. Υπάρχουν μεγάλες διαφωνίες ανάμεσα στους ιστορικούς αν έχουν σχέση με την ομώνυμη φυλή που ζούσε στην βόρεια Ιταλία στην περιοχή της Μπρέσια ανάμεσα στους Ενετούς και τους Ίνσουβρους.

Παραπομπές
----------

1. ↑  Kruta 2000, σ. 440
2. ↑  Ιούλιος Καίσαρ. Commentarii de Bello Gallico, 2:34, 7:75:3
3. ↑  Πλίνιος ο Πρεσβύτερος. Φυσική Ιστορία, 4:107
4. ↑  Κλαύδιος Πτολεμαίος. Geōgraphikḕ Hyphḗgēsis, 2:8:8
5. ↑  Notitia Dignitatum, oc 42, 35
6. ↑  Falileyev 2010, s.v. Aulerci Cenomani
7. ↑  Kruta 2000, σ. 440
8. ↑  Lafond & Sartori 2006
9. ↑  Delamarre 2003, σσ. 114, 215
10. ↑  Lambert 2005, σ. 225
11. ↑  Nègre 1990, σ. 153

Πηγές
-----

* Delamarre, Xavier (2003). Dictionnaire de la langue gauloise: Une approche linguistique du vieux-celtique continental. Errance.
* Falileyev, Alexander (2010). Dictionary of Continental Celtic Place-names: A Celtic Companion to the Barrington Atlas of the Greek and Roman World. CMCS.
* Lafond, Yves; Sartori, Antonio (2006). "Cenomanni". Brill's New Pauly.
* Lambert, Pierre-Yves (2005). "The place names of Lugdunensis [Λουγδουνησία]". In de Hoz, Javier; Luján, Eugenio R.; Sims-Williams, Patrick (eds.). New approaches to Celtic place-names in \*Ptolemy's Geography. Ediciones Clásicas.
* Nègre, Ernest (1990). Toponymie générale de la France. Librairie Droz.
* Kruta, Venceslas (2000). Les Celtes, histoire et dictionnaire : des origines à la romanisation et au christianisme. Robert Laffont.
Η άνω κοιλάδα του ποταμού Ντλάμποκα, με τον καταρράκτη στο βάθος
Συντεταγμένες: 41°45′47.22″N 20°32′15.24″E﻿ / ﻿41.7631167°N 20.5375667°E﻿ / 41.7631167; 20.5375667
**Ο Ποταμός Ντλάμποκα** (σλαβομακεδονικά: Длабока река‎ , *Dlaboka Reka*; αλβανικά: Përroi i Thellë‎), κυριολεκτικά σημαίνει *βαθύ ποτάμι*, είναι ένα ποτάμι στη δυτική Βόρεια Μακεδονία, που βρίσκεται στην περιοχή της Άνω Ρέκα. Είναι ένας αριστερός παραπόταμος στον ποταμό Ριμπνίσκα (Ribnička), ο οποίος είναι ένας από τους μεγαλύτερους παραπόταμους του ποταμού Ράντικα.  Η πηγή του είναι ψηλά στο όρος Κόραμπ, σχηματίζοντας μια απότομη κοιλάδα, που είναι ένα από τα λίγα μέρη με αλπικό κλίμα στη Βόρεια Μακεδονία. 

Ο διάσημος καταρράκτης Κόραμπ βρίσκεται κοντά στην πηγή του ποταμού. Ο ποταμός ρέει από το εγκαταλελειμμένο χωριό Ζούζνιε, στη συνέχεια στο φαράγγι κάτω από τα χωριά Νίστροβο (Nistrovo) και Μπιμπάι (Bibaj), και στη συνέχεια αδειάζει στον ποταμό Ριμπνίσκα (Ribnička).

Η άνω πορεία του ποταμού ρέει μέσω μιας τυπικής κοιλάδας σχήματος U. Η κοιλάδα στενεύει στο κάτω μέρος και σχηματίζει φαράγγι.

Παραπομπές
----------

1. ↑  Apostolski, Mihailo (1984). *Prirodni i socio-geografski karakteristiki na zonite na nomadskite i polunomadskite stočarski dviženja vo Makedonija* (στα Macedonian). Macedonian academy of Sciences and Arts. CS1 maint: Μη αναγνωρίσιμη γλώσσα (link)
2. ↑  *Михаило Зиков, Клима и климатска регионализација во Република Македонија, „Географски разгледи", бр. 30, Скопје, 1995*
Το **Περιφερειακό Γενικό Κρατικό Νοσοκομείο Αθηνών** «Γιώργος Γεννηματάς»  που ιδρύθηκε το 1958 με την ονομασία **«Ενιαίο Γενικό Νοσοκομείο Αθηνών»** είναι ελληνικό νοσηλευτικό ίδρυμα με έδρα στην Αθήνα, επί της Λεωφόρου Μεσογείων 154. Από το 1983 είναι ενταγμένο στο ΕΣΥ ενώ από το 1995 του δόθηκε ως πρόσθετος τίτλος το ονοματεπώνυμο του αείμνηστου υπουργού των κυβερνήσεων του ΠΑΣΟΚ κατά τις δεκαετίες ’80 και ’90, Γιώργου Γεννηματά. Το νοσοκομείο συνέδεσε, επιπλέον, την παρουσία του στη νεοελληνική ιστορία, με δύο σημαντικά, πολιτικά γεγονότα, όπως την περίθαλψη πολλών τραυματιών το βράδυ της καταστολής της εξέγερσης του Πολυτεχνείου (τα ξημερώματα 17ης Νοεμβρίου του 1973) και την ασθένεια του Έλληνα πρωθυπουργού Ανδρέα Παπανδρέου το καλοκαίρι του 1988, όταν πλήθη οπαδών του ΠΑΣΟΚ συνέρρεαν στον περίβολό του, προκειμένου να πληροφορηθούν την εξέλιξη της κατάστασης της υγείας του.

Παραπομπές
----------

1. 1 2 3  *GRID Release 2017-05-22*. 22  Μαΐου 2017.
2. ↑
3. ↑  "Το αίμα που κύλησε στο Πολυτεχνείο" Ανακτήθηκε στις 19/12/2021
4. ↑  "Από τι έπασχε πραγματικά ο Ανδρέας Παπανδρέου" Ανακτήθηκε στις 19/12/2021
Το **Rô**, ένα από τα διακριτικά γράμματα του Ασσαμικού αλφαβήτου.
Στο Ασσαμικό αλφάβητο, το ***rô*** (ασσαμικά: ৰ [/ɹɔ/]) είναι το εικοστό έβδομο σύμφωνο, ή με άλλα λόγια, το εικοστό έβδομο γράμμα του μπιονζονμπορνομάλα (ασσαμικά: ব্যঞ্জনবৰ্ণমালা).

Όταν τα φωνήεντα προστίθενται
-----------------------------

Δύο κοινές παραλλαγές του γράμματος.
Το Rô έχει ένα έμφυτο φωνήεν σε αυτό, το ô, όπως και στα περισσότερα ασσαμικά σύμφωνα. Αλλά, πολλές φορές, το ô μπορεί να αντικατασταθεί από άλλο φωνήεν  ή το σουορομπορνό. Σε μια τέτοια περίπτωση, τα φωνήεντα αλλάζουν μορφές.

Παραδείγματα:

* ৰ + আ = ৰা
* ৰ + ই = ৰি
* ৰ + ঈ = ৰী
* ৰ + উ = ৰু
* ৰ + ঊ = ৰূ
* ৰ + ঋ = ৰৃ
* ৰ + এ = ৰে
* ৰ + ঐ = ৰৈ
* ৰ + ও = ৰো
* ৰ + ঔ = ৰৌ

Λέξεις
------

Δεδομένου παρακάτω είναι παραδείγματα των λέξεων που αρχίζουν με ৰ.

* ৰং ([/ɹɔŋ/]), το οποίο σημαίνει χρώμα
* ৰঙা ([/ɹɔŋa/]), το οποίο σημαίνει κόκκινο
* ৰজা ([/ɹɔza/]), το οποίο σημαίνει βασιλιάς

Όταν προστίθεται σε άλλα σύμφωνα
--------------------------------

### *Ρεφ* (ৰেফ)

Όταν το ৰ προστίθεται πριν από άλλο σύμφωνο για να σχηματίσει ένα συνδυασμό, το ৰ μετατρέπεται σε *ρεφ*. Με άλλα λόγια, το *ρεφ* δείχνει ότι υπάρχει ο ήχος *r*  πριν από το γράμμα που χρησιμοποιούταν πριν.

Για παράδειγμα:

* ৰ + ক = ৰ্ক
* ৰ + খ = ৰ্খ
* ৰ + ঘ = ৰ্ঘ
* ৰ + ছ = ৰ্ছ
* ৰ + জ = ৰ্জ
* ৰ + প = ৰ্প
* ৰ + ম = ৰ্ম
* ৰ + য = ৰ্য κλπ.

Μερικά παραδείγματα είναι οι λέξεις আৰ্জন (arzon, που σημαίνει "κέρδος") και কৰ্তা (korta, που σημαίνει "πράττων"), κ.λ.π.

### *Ρο-καρ* (ৰ-কাৰ)

Όταν το ৰ προστίθεται μετά το άλλο σύμφωνο, το ৰ αλλάζει σε *rô-kar*. Με άλλα λόγια, το *rô-kar* μετά από σύμφωνο, σημαίνει ότι υπάρχει ένας ήχος*rô*.

Για παράδειγμα:

* ব + ৰ = ব্ৰ
* প + ৰ = প্ৰ
* স + ৰ = স্ৰ
* ল + ৰ = ল্ৰ
* শ + ৰ - শ্ৰ κλπ.

Κάποια σύμφωνα αλλάζουν το σχήμα τους όταν προστίθεται το rô-kar.

Για παράδειγμα:

* ক + ৰ = ক্ৰ
* ভ + ৰ = ভ্ৰ
* ত + ৰ = ত্ৰ

Αναφορές
--------

1. ↑  ৰ is shown in the twenty-seventh place omniglot too, along with many other sources. Retrieved Feb 17, 2015. 14:31 IST.
2. ↑  The letter is shown on the 27th place in Assam Portal too. Retrieved Feb 17 2015. 14:37 IST
3. ↑  «Xobdo online dictionary». *Xobdo online dictionary*. Αρχειοθετήθηκε από το πρωτότυπο στις 17 Φεβρουαρίου 2015.
4. ↑  From Xobdo's paragraph on *reph*. Retrieved February 17, 2015. 13:47 ISTroAsamiya
5. ↑  From Xobdo's *rô-kar* section. Retrieved Feb 17, 2015. 14:20 IST.
Το όνομα **Βαγγελης** προέρχεται από τον άγγελο (αυτός που φέρνει ειδήσεις) και από το ρήμα αγγέλω που σημαίνει: φέρνω είδηση, προμηνύω. Υποκοριστικά του ονόματος είναι: Αγγελής,Αγγελούκος. Γιορτάζει 8 Νοεμβρίου.

Ετυμολογία
----------

Στην αρχαία Ελλάδα η έννοια άγγελος χαρακτήριζε κάποιον ο οποίος μετέδιδε ειδήσεις, πληροφορίες ή αγγελίες. Ο Όμηρος στα έργα του ήδη εμφανίζει τη λέξη με αυτή την έννοια, ενώ και οι Ηρόδοτος και Ξενοφών την χρησιμοποιεί για να περιγράψει ειδικούς απεσταλμένους μεταφοράς μηνυμάτων ή πληροφοριών. Επίσης οι άγγελοι χρησιμοποιούνται και σε άλλα καθήκοντα, όπως σύναψη συνθηκών ή είσπραξη χρημάτων. Ως θεϊκή ή υπερβατική παρουσία η έννοια άγγελος εμφανίζεται για πρώτη φορά στο πρόσωπο του Ερμή, ο οποίος προσφωνείται ως άγγελος της Περσεφόνης από τον Όμηρο. Επίσης κατά τον Πλάτωνα ο Κάτω Κόσμος έχει τους αγγέλους του, οι οποίοι καλούνται «*άγγελοι καταχθόνιοι*».

Στα Εβραϊκά η αντίστοιχη λέξη מלאך‎ *mal'akh* χρησιμοποιείται για να δηλώσει είτε θείο είτε ανθρώπινο αγγελιαφόρο. Η λατινική εκδοχή, εντούτοις, διακρίνει τον θείο ή πνευματικό αγγελιαφόρο από τον άνθρωπο με τις έννοιες *angelus* (δάνειο από την Ελληνική γλώσσα) και *legatus* «*απεσταλμένος*».

Παραπομπές
----------

1. ↑  Ηρόδ. 1, 36
2. ↑  Ελληνικά 1,4,2
3. ↑  Ομήρου Ιλιάδα Β, 786/7 και Γ 121
4. ↑  Πολιτεία, 10, 619β
Ο **Θέμης Ρήγας** ήταν Έλληνας ποδοσφαιριστής, γεννημένος στην Πάτρα το 1945. Πολλοί φίλαθλοι τον αποκαλούσαν «Το Τραίνο» λόγω της μεγάλης εκρηκτικότητας και ταχύτητάς του στον αγωνιστικό χώρο. Απεβίωσε στις 13 Ιανουαρίου 1984.

Ο Ρήγας έκανε μεγάλη καριέρα στην Παναχαϊκή. Ήταν ένας από τους καλύτερους χαφ του Ελληνικού ποδοσφαίρου και ένας από τους κύριους παίκτες της χρυσής εκείνης γενιάς που οδήγησαν την Παναχαϊκή στην έξοδο της στην Ευρώπη (1974 Κύπελλο ΟΥΕΦΑ).

Καριέρα
-------

Ξεκίνησε από τα τσικό της Παναχαϊκής. Το 1959, σε ηλικία 14 ετών, πήγε στον Απόλλων Αθηνών. Επέστρεψε στην Παναχαϊκή το 1962 κάνοντας και το ντεμπούτο του στη μεγάλη ομάδα σε ηλικία 16 ετών, την επόμενη χρονιά δόθηκε δανεικός στον Ολυμπιακό Πατρών σαν αντάλλαγμα για την μεταγραφή του Κρητικού. 

Γύρισε στην Παναχαϊκή το 1965 και το 1966 δόθηκε πάλι δανεικός αλλά αυτή την φορά στην Θύελλα Πατρών. Το 1967 κάνει προσφυγή κατά της Θύελλας και επιστρέφει στην Παναχαϊκή και παρέμεινε σε αυτή ως βασικός παίκτης μέχρι το 1977 που πήρε μετεγγραφή για το Πάτραι αλλά από απαίτηση του προπονητή επιστρέφει την επόμενη χρονιά.

Στο τέλος της καριέρας του αγωνίστηκε σε ομάδες του Καναδά ενώ φόρεσε την φανέλα του Ατρόμητου και Εθνικού Πατρών. Τα τελευταία χρόνια της ζωής του ήταν παίκτης και προπονητής στον Αετό Ρίου.

Βιογραφικά στοιχεία
-------------------

Ο Ρήγας ήταν παντρεμένος με την Γιολάντα Αγγελοπούλου, με την οποία απέκτησαν δύο κόρες. Ο γάμος του έγινε στις 21 Ιουλίου 1971.

Θάνατος
-------

Ο Θέμης Ρήγας απεβίωσε στις 13 Ιανουαρίου 1984 σε ηλικία 38 ετών στην Πάτρα.

Ο πρώην άσσος της Παναχαϊκής βρέθηκε νεκρός στην μπανιέρα του στις Εργατικές Κατοικίες Ψαροφαΐου. Το πόρισμα του ιατροδικαστή έδειξε ότι ο θάνατός προκλήθηκε από διαρροή φωταέριου με το οποίο λειτουργούσε ο θερμοσίφωνας του μπάνιου, ο Ρήγας λιποθύμησε και όταν βρέθηκε από την μητέρα του μετά μιάμιση ώρα είχε επέλθει το μοιραίο γεγονός. Ο γείτονας και συμπαίκτης του, Βασίλης Στραβοπόδης τον μετέφερε στο νοσοκομείο, όπου του έγινε θωρακοτομή και διαπιστώθηκε ο θάνατός του.

Η κηδεία του έγινε στο νεκροταφείο της Αγιαλεξιώτισσας, ενώ ο τάφος του βρίσκεται στο Β' Κοιμητήριο Πατρών στην Λεύκα.

Στατιστικά
----------

* Ο Θέμης Ρήγας έχει 165 συμμετοχές στην Α' Εθνική Κατηγορία έχοντας επιτύχει 23 γκολ.
* Έχει συμμετάσχει με τον σύλλογο της Παναχαϊκής, εκπροσωπώντας το ελληνικό ποδόσφαιρο, στην Ευρώπη και συγκεκριμένα στους ομίλους του Κυπέλλου UEFA κατά το έτος 1974.
* Έχει 2 συμμετοχές στην Εθνική Ελλάδας το 1975, στο προολυμπιακό τουρνουά και επίσης έπαιξε στις εθνικές νέων, ελπίδων και ενόπλων.

Παραπομπές
----------

1. 1 2 3 4  Εφημερίδα Τα Νέα, φύλλο 14/1/1984. Σύμφωνα με την εφημερίδα, ο Ρήγας ζαλίστηκε από τις αναθυμιάσεις και έπεσε στο δάπεδο, χτυπώντας στο δεξί μάτι.
2. ↑  Εφημερίδα "Η Ημέρα", φύλλο 15 Ιανουαρίου 1984

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Αθλητική Ηχώ, φύλλο 15 Ιανουαρίου 1984
* Sportaction - Σαν Σήμερα
Το Ακρωτήριο Φάρβελ ή *Uummannarsuaq* είναι το νοτιότατο άκρο της Γροιλανδίας, ενώ το Ακρωτήριο Μόρις Τζέσαπ το βορειότερο.
Το **Ακρωτήριο Φάρβελ** ή **Φέργουελ** ή **Νούναπ Ίσουα** (δαν. *Kap Farvel*, αγγλ. *Cape Farewell*, γροιλ. *Nunap Isua*) είναι ακρωτήριο που αποτελεί το νοτιότατο σημείο της επικράτειας της Γροιλανδίας, αν και όχι της *νήσου* Γροιλανδίας (του μεγαλύτερου νησιού της Γης), καθώς βρίσκεται στο ακατοίκητο νησί Έγκερ, στο αρχιπέλαγος Νούναπ Ίσουα της Γροιλανδίας. Μία άλλη ονομασία του ακρωτηρίου στη γλώσσα είναι **Ουουμανάρσουακ**.

Γεωγραφία
---------

To Ακρωτήριο Φάρβελ (στο κέντρο της εικόνας) και η απόκρημνη νότια ακτή του νησιού Έγκερ. Η ακτή περιβάλλεται συχνά από θαλάσσιο πάγο (υπογάλανο λευκό στην εικόνα), δυσχεραίνοντας τη ναυσιπλοΐα.
Ευρισκόμενο σε γεωγραφικές συντεταγμένες 59°46΄23΄΄ Βόρειο πλάτος και 43°55΄21΄΄ Δυτικό μήκος, το Φάρβελ εξέχει μέσα στον Ατλαντικό Ωκεανό και ορίζει το ανατολικό άκρο της Θάλασσας του Λαμπραντόρ. Βρίσκεται στο ίδιο σχεδόν γεωγραφικό πλάτος με το Ελσίνκι, την Αγία Πετρούπολη, το Όσλο και το νότιο μέρος των νήσων Σέτλαντ. Το νησί Έγκερ (Ιτιλέκ στη γροιλανδική γλώσσα) και τα κοντινά μικρότερα νησιά είναι γνωστά συνολικά ως Αρχιπέλαγος Νούναπ Ίσουα ή Αρχιπέλαγος Κέιπ Φέργουελ από το όνομα του ακρωτηρίου. Η περιοχή του ακρωτηρίου υπάγεται στον δήμο Κούγιαλεκ. Η Ακτή Βασιλιά Φρειδερίκου ΣΤ΄ εκτείνεται από το Ακρωτήριο Φάρβελ μέχρι τον κόλπο Πίκιουλεκ στα βόρεια, κατά μήκος της ανατολικής ακτής της Γροιλανδίας.

* Δύο μόνο χώρες της Γης έχουν το νοτιότερο σημείο τους βορειότερα από το Ακρωτήριο Φάρβελ: οι Νήσοι Φερόες (που είναι μέρος του Βασιλείου της Δανίας όπως και η Γροιλανδία, και έχουν νοτιότερο σημείο σε πλάτος 61°20΄ Β) και η Ισλανδία (νοτιότερο σημείο σε πλάτος 63°17΄ Β).

Παραπομπές
----------

1. ↑  «Den grønlandske Lods - Geodatastyrelsen» (PDF). Αρχειοθετήθηκε από το πρωτότυπο (PDF) στις 13 Οκτωβρίου 2016. Ανακτήθηκε στις 12 Μαρτίου 2017.
2. ↑  «Cape Farewell». *Geonames*. Ανακτήθηκε στις 6 Μαΐου 2016.
3. ↑  Cape Farewell

Εξωτερικοί σύνδεσμοι
--------------------

* Αεροφωτογραφίες της περιοχής του Ακρωτηρίου Φάρβελ Αρχειοθετήθηκε 2020-10-12 στο Wayback Machine.
* Γεωλογική μελέτη της περιοχής του ακρωτηρίου με χάρτη μεγάλης κλίμακας

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 315169334
* LCCN: sh2007001229
* GND: 7754043-8
* NKC: ge673941

 |

 |
Η **Αρχαία Πύλος Μεσσηνίας** ή **Νηλήιον** ήταν η πρωτεύουσα πόλη του αρχαίου Κράτους της Πύλου ή Βασιλείου της Πύλου της Αρχαίας Μεσσηνίας, διερευνάται σε διάφορα σημεία της ευρύτερης περιοχής της Πυλίας. Δεν ταυτίζεται με την σύγχρονη πόλη της Πύλου.

Στον πεζόδρομο της πόλης της Χώρας, τελέστηκε πολιτιστική εκδήλωση με τους ανασκαφείς του "τάφου του Πολεμιστή" στο λόφο της Αρχαίας Πύλου. Η Σάρον Στόκερ και ο Τζάκ Ντέιβις έγκριτοι επιστήμονες, αρχαιολόγοι, καθηγητές του Πανεπιστημίου του Σινσινάτι και μάστορες της αρχαιολογικής σκαπάνης ξάφνιασαν το ακροατήριο με πρόσημο θετικό και τούτο γιατί για πρώτη φορά στην καρδιά της Αρχαίας Πύλου, στη μητρόπολη του Δήμου Πύλου - Νέστορος και έδρα του καποδιστριακού Δήμου Νέστορος, ακούστηκε το ονοματεπώνυμο Αρχαία Πύλος.

Υστερα από 3.500 χρόνια με τις προσπάθειες των παραπάνω αρχαιολόγων ήρθε στο φως ο "Πολεμιστής". Ενσαρκώθηκε και διά στόματος των ανασκαφέων και της κυρίας Ευγενίας Κοκκέβη, προέδρου του Πολιτιστικού Συλλόγου, βροντοφώναξε Αρχαία Πύλος! Για να μάθουν να γράφουν και να διαβάζουν, όπως Αρχαία Πύλος, Αρχαία Μεσσήνη και Αρχαία Θουρία. Στην πράξη αποδείχθηκε ότι θα έπρεπε να γίνει η μεγάλη αυτή ανακάλυψη για να απομακρυνθεί το νεκροσέντονο που χρόνια κάλυπτε το κορμί της Αρχαίας Πύλου.
**Το Πράσινο Κόμμα** είναι ένα πολιτικό κόμμα οικολογικού προσανατολισμού από τη Ρουμανία .

Επί του παρόντος, διοικείται από τους συμπροέδρους Marius Lazăr και Lavinia Cosma. Το Κόμμα των Πρασίνων είναι το μόνο πολιτικό κόμμα στη Ρουμανία που είναι μέλος των Ευρωπαίων Πρασίνων. Είναι τακτικό μέλος του Ευρωπαϊκού Κόμματος των Πρασίνων (EGP), εκπροσωπούμενο από την Ομάδα των Πρασίνων στο Ευρωπαϊκό Κοινοβούλιο. Το Κόμμα των Πρασίνων της Ρουμανίας έχει μία ψήφο στο Συμβούλιο EGP, το διευρυμένο ηγετικό φόρουμ των Ευρωπαίων Πρασίνων, το οποίο συνέρχεται δύο φορές το χρόνο.

Το κόμμα βαθμολογείται με 2,7% στην τελευταία δημοσκόπηση για τις βουλευτικές εκλογές.

Οργάνωση Νεολαίας - Πράσινη Νεολαία
-----------------------------------

Το Tinerii Verzi (στα αγγλικά: Young Greens of Romania) είναι η οργάνωση νεολαίας του Κόμματος των Πρασίνων.

Ο οργανισμός ιδρύθηκε τον Μάρτιο του 2022. Στις 15 Αυγούστου 2022 πραγματοποιήθηκε η πρώτη Γενική Συνέλευση των Νέων Πρασίνων. Στη ΓΣ επικυρώθηκε το καταστατικό, το πρόγραμμα και εκλέχθηκαν τα μέλη του Εθνικού Γραφείου.

Στις 24 Μαΐου 2023 πραγματοποιήθηκε το Έκτακτο Συνέδριο των Νέων Πρασίνων, μετά το οποίο ο Bogdan Dumitraș εξελέγη αρχηγός της οργάνωσης και ο Mihai Tudose εξελέγη γενικός γραμματέας, με το νέο γραφείο να αποτελείται από 10 άτομα: 6 γυναίκες και 4 άνδρες.